জামালপুরে পরিবহন শ্রমিক ফেডারেশনের ট্রেড ইউনিয়ন গঠন
জামালপুর সংবাদদাতা : বাংলাদেশ পরিবহন শ্রমিক ফেডারেশনের পক্ষ পালন উপলক্ষে বাংলাদেশ শ্রমিক কল্যাণ ফেডারেশন কেন্দ্রীয় নির্দেশনা অনুযায়ী জামালপুর জেলার শহর শাখার আয়োজনে পরিবহন শ্রমিকদের নিয়ে একটি ট্রেড ইউনিয়ন গঠন করার উদ্যোশ্যে ১৯ জুলাই বিকাল ৪টায় শহরের অস্থায়ী কার্যালয়ে কর্মশালার আয়োজন করা হয়। মির্জা নাসির উদ্দিনকে শহর সভাপতি করে ৫ সদস্য বিশিষ্ট একটি কমিটি গঠন করা হয়।
উক্ত কর্মশালায় বাংলাদেশ শ্রমিক কল্যণ ফেডারেশন জামালপুর শহর শাখার সভাপতি মোঃ মাহবুবুর রহমানের সভাপতিত্বে বক্তব্য রাখেন, বাংলাদেশ শ্রমিক কল্যাণ ফেডারেশন জামালপুর জেলা শাখার সহ -সভাপতি আলহাজ মো. আরজু মিয়া, মির্জা নাসির উদ্দিন, আঃ রহিম, বাদল মিয়া প্রমুখ। পবিত্র কোরআন তেলাওয়াত করেন মো. হুমায়ুন আহাম্মেদ।